title: 2013/411/EÚ: Rozhodnutie Rady z  22. júla 2013 o pozícii, ktorá sa má zaujať v mene Európskej únie v Spoločnom výbore EHP v súvislosti so zmenou prílohy XIII k Dohode o EHP

text:
               1.8.2013

               SK

               Úradný vestník Európskej únie

               L 205/8

         ROZHODNUTIE RADY
   z 22. júla 2013
   o pozícii, ktorá sa má zaujať v mene Európskej únie v Spoločnom výbore EHP v súvislosti so zmenou prílohy XIII k Dohode o EHP
   (2013/411/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 100 ods. 2 v spojení s jej článkom 218 ods. 9,
   so zreteľom na nariadenie Rady (ES) č. 2894/94 z 28. novembra 1994 o opatreniach na vykonávanie Dohody o Európskom hospodárskom priestore (1), a najmä na jeho článok 1 ods. 3,
   so zreteľom na návrh Európskej komisie,
   keďže:

               (1)

               Dohoda o Európskom hospodárskom priestore (2) (ďalej len „Dohoda o EHP“) nadobudla platnosť 1. januára 1994.

               (2)

               Podľa článku 98 Dohody o EHP sa na základe rozhodnutia Spoločného výboru EHP môže okrem iného meniťpríloha XIII k tejto dohode.

               (3)

               Príloha XIII k Dohode o EHP obsahuje osobitné ustanovenia pre všetky spôsoby dopravy.

               (4)

               Nariadenie Európskeho parlamentu a Rady (ES) č. 1070/2009 z 21. októbra 2009, ktorým sa menia a dopĺňajú nariadenia (ES) č. 549/2004, (ES) č. 550/2004, (ES) č. 551/2004 a (ES) č. 552/2004 s cieľom zlepšiť výkonnosť a udržateľnosť európskeho systému leteckej dopravy (3) sa má s určitými úpravami pre štáty EZVO, ktoré sú členmi EHP, začleniť do Dohody o EHP.

               (5)

               Úpravy pre štáty EZVO, ktoré sú členmi EHP, sa týkajú uplatniteľnosti zmien vložených nariadením (ES) č. 1070/2009 v článkoch 5, 11 a 13a nariadenia (ES) č. 549/2004 (4), článku 9a ods. 2 písm. c), článku 9a ods. 2 písm. i) a článku 9a ods. 5 a 6 nariadenia (ES) č. 550/2004 (5) a článku 6 ods. 2 nariadenia (ES) č. 551/2004 (6).

               (6)

               Príloha XIII k Dohode o EHP by sa preto mala zodpovedajúcim spôsobom zmeniť.

               (7)

               Pozícia Únie v Spoločnom výbore EHP by mala byť založená na pripojenom návrhu rozhodnutia,

         PRIJALA TOTO ROZHODNUTIE:
   Článok 1
   Pozícia, ktorá sa má zaujať v mene Európskej únie v Spoločnom výbore EHP k navrhnutej zmene prílohy XIII k Dohode o EHP, je založená na návrhu rozhodnutia Spoločného výboru EHP pripojenom k tomuto rozhodnutiu.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 22. júla 2013

            Za Radu

            predsedníčka

         C. ASHTON

      (1)  Ú. v. ES L 305, 30.11.1994, s. 6.

      (2)  Ú. v. ES L 1, 3.1.1994, s. 3.

      (3)  Ú. v. EÚ L 300, 14.11.2009, s. 34.

      (4)  Ú. v. EÚ L 96, 31.3.2004, s. 1.

      (5)  Ú. v. EÚ L 96, 31.3.2004, s. 10.

      (6)  Ú. v. EÚ L 96, 31.3.2004, s. 20.

      NÁVRH
      ROZHODNUTIE SPOLOČNÉHO VÝBORU EHP č. …/…
      z ...,
      ktorým sa mení príloha XIII (Doprava) k Dohode o EHP
      SPOLOČNÝ VÝBOR EHP,
      so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
      keďže:

                  (1)

                  Nariadenie Európskeho parlamentu a Rady (ES) č. 1070/2009 z 21. októbra 2009, ktorým sa menia a dopĺňajú nariadenia (ES) č. 549/2004, (ES) č. 550/2004, (ES) č. 551/2004 a (ES) č. 552/2004 s cieľom zlepšiť výkonnosť a udržateľnosť európskeho systému leteckej dopravy (1) sa má začleniť do Dohody o EHP.

                  (2)

                  Celý letecký priestor, v ktorom Island zodpovedá za poskytovanie letových prevádzkových služieb, patrí do oblasti ICAO NAT, v ktorej bolo zriadené regionálne plánovanie a pre ktorú boli uzavreté regionálne dohody, čo umožňuje prevádzku v rámci funkčného bloku vzdušného priestoru a slúži prevádzkovým potrebám a požiadavkám líšiacim sa od oblastí ICAO EUR a AFI.

                  (3)

                  Príloha XIII k Dohode o EHP by sa preto mala zodpovedajúcim spôsobom zmeniť,

            PRIJAL TOTO ROZHODNUTIE:
      Článok 1
      Príloha XIII k Dohode o EHP sa mení takto:

                  1.

                  Znenie bodu 66t (nariadenie Európskeho parlamentu a Rady (ES) č. 549/2004) sa mení takto:

                              i)

                              Dopĺňa sa toto znenie:
                              „zmenené:

                                          —

                                             32009 R 1070: nariadením Európskeho parlamentu a Rady (ES) č. 1070/2009 z 21. októbra 2009 (Ú. v. EÚ L 300, 14.11.2009, s. 34).“

                              ii)

                              Znenie úpravy a) sa nahrádza takto:

                                          „a)

                                          Do článku 5 sa dopĺňajú tieto odseky:
                                          ‚6.   Štáty EZVO sa v plnej miere zúčastňujú na práci výboru ustanoveného podľa odseku 1, s výnimkou hlasovacieho práva.
                                          7.   Dozorný úrad EZVO má štatút pozorovateľa vo Výbore pre jednotné nebo.‘ “

                              iii)

                              Úprava b) sa označuje ako úprava h).

                              iv)

                              Vkladajú sa tieto úpravy:

                                          „b)

                                          V článku 11 znejú slová ‚pre celé Spoločenstvo‘ v prípade Islandu ‚regionálne alebo vnútroštátne‘.

                                          c)

                                          V prípade Islandu sa článok 11 uplatňuje od 1. januára 2015.

                                          d)

                                          Prvá veta v článku 11 ods. 2 znie takto:
                                          ‚Stály výbor štátov EZVO môže určiť Eurocontrol alebo iný nezávislý a kompetentný orgán, aby konal ako ‚orgán na preskúmanie výkonnosti‘. Ak Komisia určila orgán na preskúmanie výkonnosti, Stály výbor štátov EZVO sa snaží určiť rovnaký subjekt za podobných podmienok, aby vykonával rovnaké úlohy voči štátom EZVO.‘

                                          e)

                                          V článku 11 ods. 3 písm. c) sa dopĺňa tento odsek:
                                          ‚Ak funkčný blok vzdušného priestoru zahŕňa jeden alebo viac členských štátov EÚ a jeden alebo viac členských štátov EFTA, úlohy a právomoci stanovené v tomto bode vykonáva voči členským štátom EÚ Komisia a voči štátom EZVO Dozorný úrad EZVO. Komisia a Dozorný úrad EZVO v tejto veci spolupracujú za účelom prijatia zhodných postojov.‘

                                          f)

                                          V článku 11 ods. 3 písm. e) sa dopĺňa tento odsek:
                                          ‚Ak sú obsahom posúdenia výkonnostné ciele, ktoré sa týkajú jedného alebo viacerých členských štátov EÚ a jedného alebo viacerých štátov EZVO, v prípade štátov EZVO vykoná posúdenie Dozorný úrad EZVO a prípade členských štátov EÚ vykoná posúdenie Komisia. Komisia a Dozorný úrad EZVO spolupracujú, aby mohli predložiť výsledky spoločne Výboru pre jednotné nebo.‘

                                          g)

                                          V článku 13a znejú slová ‚Komisia a členské štáty‘ v prípade štátov EZVO ‚štáty EZVO a Dozorný úrad EZVO‘.“

                  2.

                  Znenie bodu 66u [nariadenie Európskeho parlamentu a Rady (ES) č. 550/2004] sa mení takto:

                              i)

                              Dopĺňa sa toto znenie:
                              „zmenené:

                                          —

                                             32009 R 1070: nariadením Európskeho parlamentu a Rady (ES) č. 1070/2009 z 21. októbra 2009 (Ú. v. EÚ L 300, 14.11.2009, s. 34).“

                              ii)

                              Úpravy a), b) c) a d) sa označujú ako úpravy d), e), f) a g).

                              iii)

                              Vkladajú sa tieto úpravy:

                                          „a)

                                          V prípade Islandu znie článok 9a ods. 2 písm. c) takto:
                                          ‚zabezpečujú súlad s európskou sieťou tratí zriadenou v súlade s článkom 6 nariadenia o vzdušnom priestore alebo sieťou tratí zriadenou v oblasti ICAO NAT;‘

                                          b)

                                          V prípade Islandu znie článok 9a ods. 2 písm. i) takto:
                                          ‚uľahčujú dosahovanie súladu s regionálnymi alebo vnútroštátnymi výkonnostnými cieľmi.‘

                                          c)

                                          V článku 9a ods. 6 sa dopĺňa tento odsek:
                                          ‚Komisia a Dozorný úrad EZVO posúdia dodržiavanie požiadaviek stanovených v ods. 2 funkčnými blokmi vzdušného priestoru, ktoré zahŕňajú jeden alebo viac členských štátov EÚ a jeden alebo viac štátov EZVO, a spolupracujú za účelom predloženia spoločného výsledku Výboru pre jednotné nebo na prerokovanie. Ak Komisia a Dozorný úrad EZVO zistia, že niektorý funkčný blok vzdušného priestoru nespĺňa požiadavky, nadviažu dialóg s príslušnými členskými štátmi EÚ a príslušným štátmi EZVO s cieľom dosiahnuť dohodu o opatreniach potrebných na nápravu situácie.‘ “

                  3.

                  Znenie bodu 66v (nariadenie Európskeho parlamentu a Rady (ES) č. 551/2004) sa mení takto:

                              i)

                              Dopĺňa sa toto znenie:
                              „zmenené:

                                          —

                                             32009 R 1070: nariadením Európskeho parlamentu a Rady (ES) č. 1070/2009 z 21. októbra 2009 (Ú. v. EÚ L 300, 14.11.2009, s. 34).“

                              ii)

                              Úpravy a) a b) sa zrušujú.

                              iii)

                              Úprava c) sa označuje ako úprava d).

                              iv)

                              Vkladajú sa tieto úpravy:

                                          „a)

                                          V článku 6 ods. 2 sa v prípade štátov EZVO nahrádza slovo ‚Komisia‘ slovami ‚Stály výbor štátov EZVO‘.

                                          b)

                                          V článku 6 ods. 2 písm. b) treťom pododseku sa v prípade štátov EZVO výraz ‚po konzultácii s Výborom pre jednotné nebo a‘ nepoužije.

                                          c)

                                          V článku 6 ods. 2 písm. b) treťom pododseku sa dopĺňa toto znenie:
                                          ‚Ak Komisia určila manažéra siete, Stály výbor štátov EZVO sa snaží určiť rovnaký subjekt za podobných podmienok, aby vykonával rovnaké úlohy voči štátom EZVO.‘ “

                  4.

                  V bode 66w (nariadenie Európskeho parlamentu a Rady (ES) č. 552/2004) sa dopĺňa toto znenie:
                  „zmenené:

                              —

                                 32009 R 1070: nariadením Európskeho parlamentu a Rady (ES) č. 1070/2009 z 21. októbra 2009 (Ú. v. EÚ L 300, 14.11.2009, s. 34).“

            Článok 2
      Znenie nariadenia (ES) č. 1070/2009 v islandskom a nórskom jazyku, ktoré sa má uverejniť v dodatku EHP k Úradnému vestníku Európskej únie, je autentické.
      Článok 3
      Toto rozhodnutie nadobúda účinnosť […] pod podmienkou, že boli doručené všetky oznámenia podľa článku 103 ods. 1 Dohody o EHP. (2)

      Článok 4
      Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.

         V Bruseli …

               Za Spoločný výbor EHP

               predseda

               tajomníci Spoločného výboru EHP

         (1)  Ú. v. EÚ L 300, 14.11.2009, s. 34.

         (2)  [Ústavné požiadavky neboli oznámené.] [Ústavné požiadavky boli oznámené.]


title: Rozhodnutie Rady (SZBP) 2016/917 z 9. júna 2016, ktorým sa zrušuje rozhodnutie 2010/656/SZBP, ktorým sa obnovujú obmedzujúce opatrenia voči Pobrežiu Slonoviny

text:
               10.6.2016

               SK

               Úradný vestník Európskej únie

               L 153/38

         ROZHODNUTIE RADY (SZBP) 2016/917
   z 9. júna 2016,
   ktorým sa zrušuje rozhodnutie 2010/656/SZBP, ktorým sa obnovujú obmedzujúce opatrenia voči Pobrežiu Slonoviny
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Bezpečnostná rada Organizácie Spojených národov 15. októbra 2010 prijala rezolúciu Bezpečnostnej rady Organizácie Spojených národov (ďalej len „rezolúcia BR OSN“) č. 1946 (2010), ktorou sa obnovili opatrenia voči Pobrežiu Slonoviny.

               (2)

               Rada prijala 29. októbra 2010 rozhodnutie 2010/656/SZBP (1), ktorým sa obnovujú obmedzujúce opatrenia voči Pobrežiu Slonoviny.

               (3)

               Bezpečnostná rada Organizácie Spojených národov 28. apríla 2016 prijala rezolúciu Bezpečnostnej rady OSN č. 2283 (2016), ktorou sa s okamžitou platnosťou ukončili všetky sankcie OSN voči Pobrežiu Slonoviny.

               (4)

               Vzhľadom na rezolúciu BR OSN č. 2283 (2016), ako aj nedávny vývoj v Pobreží Slonoviny sa Rada rozhodla zrušiť všetky dodatočné reštriktívne opatrenia Únie voči tejto krajine.

               (5)

               Rozhodnutie 2010/656/SZBP by sa preto malo zrušiť,

         PRIJALA TOTO ROZHODNUTIE:
   Článok 1
   Rozhodnutie 2010/656/SZBP sa zrušuje.
   Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Luxemburgu 9. júna 2016

            Za Radu

            predseda

         G.A. VAN DER STEUR

      (1)  Rozhodnutie Rady 2010/656/SZBP z 29. októbra 2010, ktorým sa obnovujú obmedzujúce opatrenia voči Pobrežiu Slonoviny (Ú. v. EÚ L 285, 30.10.2010, s. 28).


title: 2006/812/ES: Rozhodnutie Európskeho parlamentu z  27. apríla 2006 o absolutóriu na plnenie všeobecného rozpočtu Európskej únie za rozpočtový rok 2004, Oddiel IV – Súdny dvor

text:
               6.12.2006

               SK

               Úradný vestník Európskej únie

               L 340/33

         ROZHODNUTIE EURÓPSKEHO PARLAMENTU
   z 27. apríla 2006
   o absolutóriu na plnenie všeobecného rozpočtu Európskej únie za rozpočtový rok 2004, Oddiel IV – Súdny dvor
   (2006/812/ES)
   EURÓPSKY PARLAMENT,

               —

               so zreteľom na všeobecný rozpočet Európskej únie na rozpočtový rok 2004 (1),

               —

               so zreteľom na konečnú ročnú účtovnú závierku Európskych spoločenstiev za rozpočtový rok 2004, zväzok III (N6-0027/2005 – C6-0360/2005),

               —

               so zreteľom na výročnú správu Dvora audítorov za rozpočtový rok 2004 spolu s odpoveďami kontrolovaných inštitúcií (2),

               —

               so zreteľom na vyhlásenie o vierohodnosti vedenia účtov a o zákonnosti a riadnosti príslušných operácií, ktoré poskytuje Dvor audítorov podľa článku 248 Zmluvy o ES (3),

               —

               so zreteľom na odporúčanie Rady zo 14. marca 2006 (5971/2006 – C6-0092/2006),

               —

               so zreteľom na článok 272 ods. 10 a články 275 a 276 Zmluvy o ES,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho články 50, 86, 145, 146 a 147,

               —

               so zreteľom na nariadenie z 21. decembra 1977 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5),

               —

               so zreteľom na článok 71 a prílohu V rokovacieho poriadku,

               —

               so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A6-0112/2006),

               1.

               udeľuje tajomníkovi Súdneho dvora absolutórium na plnenie rozpočtu za rozpočtový rok 2004;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, Rade, Komisii, Súdnemu dvoru, Dvoru audítorov, Európskemu hospodárskemu a sociálnemu výboru, Výboru regiónov, Európskemu ombudsmanovi a Európskemu dozornému úradníkovi pre ochranu údajov a aby zabezpečil jeho uverejnenie v Úradnom vestníku Európskej únie (v sérii L).

         Josep BORRELL FONTELLES

            predseda

         Julian PRIESTLEY

            generálny tajomník

      (1)  Ú. v. EÚ L 53, 23.2.2004.

      (2)  Ú. v. EÚ C 301, 30.11.2005, s. 1.

      (3)  Ú. v. EÚ C 301, 30.11.2005, s. 9.

      (4)  Ú. v. ES L 248, 16.9.2002, s. 1.

      (5)  Ú. v. EÚ L 356, 31.12.1977, s. 1.
    ---documentbreak---

               6.12.2006

               SK

               Úradný vestník Európskej únie

               L 340/34

         UZNESENIE EURÓPSKEHO PARLAMENTU
   s poznámkami, ktoré sú súčasťou rozhodnutia o absolutóriu na plnenie všeobecného rozpočtu Európskej únie za rozpočtový rok 2004, Oddiel IV – Súdny dvor
   EURÓPSKY PARLAMENT,

               —

               so zreteľom na všeobecný rozpočet Európskej únie na rozpočtový rok 2004 (1),

               —

               so zreteľom na konečnú ročnú účtovnú závierku Európskych spoločenstiev za rozpočtový rok 2004, zväzok III (N6-0027/2005 – C6-0360/2005),

               —

               so zreteľom na výročnú správu Dvora audítorov za rozpočtový rok 2004 spolu s odpoveďami kontrolovaných inštitúcií (2),

               —

               so zreteľom na vyhlásenie o vierohodnosti vedenia účtov a o zákonnosti a riadnosti príslušných operácií, ktoré poskytuje Dvor audítorov podľa článku 248 Zmluvy o ES (3),

               —

               so zreteľom na odporúčanie Rady zo 14. marca 2006 (5971/2006 – C6-0092/2006),

               —

               so zreteľom na článok 272 ods. 10 a články 275 a 276 Zmluvy o ES,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho články 50, 86, 145, 146 a 147,

               —

               so zreteľom na nariadenie z 21. decembra 1977 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5),

               —

               so zreteľom na článok 71 a prílohu V rokovacieho poriadku,

               —

               so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A6-0112/2006),

               1.

               berie na vedomie, že Európsky súdny dvor (ESD) spravoval v roku 2004 rozpočet vo výške 235 041 565 EUR a miera plnenia rozpočtu bola 94 %;

               2.

               berie na vedomie, že v dôsledku rozšírenia vzrástol v roku 2004 počet zamestnancov ESD o približne 40 % (6);

               3.

               berie na vedomie a nesúhlasí s tým, že v roku 2004 ESD opakovane nezaviedol niekoľko noriem vnútornej kontroly;

               4.

               upozorňuje na zistenie uvedené v bode 9.13 výročnej správy Dvora audítorov, podľa ktorého vnútorný audítor ESD vykonáva funkciu vedúceho „kontrolného oddelenia“, ktoré vykonáva ex-ante kontroly činnosti povoľujúceho úradníka; súhlasí s Dvorom audítorov, že takýto postup v rámci vykonávania finančných operácií nie je zlučiteľný s úlohami nezávislého vnútorného audítora; berie na vedomie a nesúhlasí s tým, že vnútorný audítor od svojho vymenovania v roku 2003 neukončil ani jeden z auditov v rámci svojho pracovného programu; navrhuje, aby ESD s cieľom skorého ukončenia súčasných úloh pracovného programu využil externú pomoc;

               5.

               vyjadruje poľutovanie nad tým, že pri príprave výročnej správy Dvora audítorov nebolo možné zohľadniť výročnú správu o činnosti ESD, keďže táto správa nebola dokončená pred ukončením auditu Dvora audítorov; predpokladá, že táto otázka bola v súvislosti s výročnou správou o činnosti na rok 2005 vyriešená;

               6.

               poznamenáva, že ESD, na rozdiel od ostatných inštitúcií, ku svojej výročnej správe o činnosti neprikladá vyhlásenie o vierohodnosti podpísané svojim povoľujúcim úradníkom menovaným delegovaním; berie na vedomie, že tajomník napriek tomu vypracoval a podpísal memorandum z 21. júna 2005, v ktorom ubezpečil predsedu ESD, že účty ESD boli v roku 2004 riadne; žiada ESD, aby v budúcnosti vypracoval takéto vyhlásenie a dúfa, že táto záležitosť bude upravená v súčasnej revízii nariadenia a rozpočtových pravidlách;

               7.

               blahoželá ESD k forme, obsahu a zrozumiteľnosti jeho výročnej správy o činnosti a predovšetkým k analýzam na konci každej kapitoly, ktoré sa zaoberajú typom a stupňom rizika spojeným s opísanými činnosťami; je presvedčený, že užitočnosť výročných správ o činnosti by sa zvýšila, ak by všetky inštitúcie nasledovali tento príklad;

               8.

               víta skrátenie priemerného trvania sporov, ktorými sa ESD zaoberá, z 25 mesiacov v roku 2003 na 20 mesiacov v roku 2004, pričom počet predložených prípadov sa stále zvyšuje; domnieva sa, že doba spracovania 20 mesiacov na jednu vec je stále príliš dlhá; vyzýva ESD, aby ešte skrátil priemernú dobu trvania;

               9.

               berie na vedomie, že v roku 2004 sa nevykonala žiadna ex-post kontrola vzhľadom na to, že služba zodpovedná za vykonávanie ex-ante kontrol sa potrebovala sústrediť na vytvorenie nového finančného okruhu;

               10.

               berie na vedomie, že ESD v súčasnosti riadi významný stavebný projekt, ktorým je výstavba dvoch budov a „prstenca“ s priestormi pre zamestnancov potrebných v súvislosti s budúcim rozširovaním, spolu s až 40 sudcami a ich kabinetmi, pri odhadovaných nákladoch 296 924 590 EUR (ceny z roku 2000); žiada ESD, aby predložil písomný popis opatrení na kontrolu faktúr a audit projektov a aby vysvetlil, ktorá zo zúčastnených strán bude niesť riziko možného prekročenia nákladov; vyzýva ESD, aby pre tento veľký stavebný projekt zriadil primerané orgány kontroly poverené neustálym dohľadom nad týmto projektom, ktoré zabezpečia dodržiavanie lehôt a výdavkov a v prípade potreby ich upravia;

               11.

               poukazuje na skutočnosť, že na základe medziinštitucionálneho porovnania nákladov na budovy, ktoré vypracovali služby Komisie v júni 2005, ESD má najvyššie náklady na obyvateľa (250 EUR/m2, čo je však odôvodnené kratšou ako priemernou dobou splatnosti, ktorú si zvolil ESD, a to 15 rokov;

               12.

               je presvedčený, že v záujme transparentnosti, by sa napr. prostredníctvom uverejnenia na internetovej stránke ESD mala venovať väčšia pozornosť nariadeniu Rady č. 422/67/EHS 5/67/Euratom z 25. júla 1967, ktorým sa určujú platové pomery predsedu a členov Komisie a predsedu, sudcov, generálnych advokátov a tajomníka Súdneho dvora a predsedu, členov a tajomníka Súdu pre verejnú službu Európskej únie (7), ktorý stanovuje platové pomery sudcov Európskeho súdneho dvora;

               13.

               konštatuje, že Európsky súdny dvor v súčasnosti žiadnym spôsobom nezaväzuje sudcov, aby predkladali vyhlásenia o svojich finančných záujmoch, akými sú napr. akciové podiely, funkcie riaditeľa a zmluvy o poradenstve; poukazuje na skutočnosť, že od členov Komisie, ako aj poslancov Európskeho parlamentu, sa vyžaduje, aby predkladali vyhlásenia o svojich finančných záujmoch vo verejnom registri a že členovia Dvora audítorov predkladajú vyhlásenia o svojich finančných záujmoch predsedovi Dvora audítorov; odporúča, aby v záujme transparentnosti, aj keď to v súčasnosti nevyplýva z právneho poriadku, ESD pri najbližšej príležitosti prijal takéto záväzné pravidlá;

               14.

               pripomína v súvislosti s používaním služobných vozidiel ESD, že v uznesení z 27. októbra 2005 (8) Európsky parlament vyzval ESD, aby do 1. novembra 2005 zmenil a doplnil svoje administratívne rozhodnutie z 31. marca 2004 tak, aby sa vylúčilo používanie služobných vozidiel na súkromné účely;

      (1)  Ú. v. EÚ L 53, 23.2.2004.

      (2)  Ú. v. EÚ C 301, 30.11.2005, s. 1.

      (3)  Ú. v. EÚ C 301, 30.11.2005, s. 9.

      (4)  Ú. v. ES L 248, 16.9.2002, s. 1.

      (5)  Ú. v. EÚ L 356, 31.12.1977, s. 1.

      (6)  Zdroj: výročná správa o činnosti

      (7)  Ú. v. ES L 187, 8.8.1967, s. 1. Nariadenie naposledy zmenené a doplnené nariadením (ES, Euratom) Ú. v. ES L 33, 5.2.2005, s. 1).

      (8)  Prijaté texty, P_6TA(205)0410.


title: Rozhodnutie Rady zo 14. júla 2015, ktorým sa vymenúva jeden člen riadiacej rady Európskej chemickej agentúry

text:
               15.7.2015

               SK

               Úradný vestník Európskej únie

               C 231/2

         ROZHODNUTIE RADY
   zo 14. júla 2015,
   ktorým sa vymenúva jeden člen riadiacej rady Európskej chemickej agentúry
   (2015/C 231/03)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1907/2006 z 18. decembra 2006 o registrácii, hodnotení, autorizácii a obmedzovaní chemických látok (REACH) a o zriadení Európskej chemickej agentúry, o zmene a doplnení smernice 1999/45/ES a o zrušení nariadenia Rady (EHS) č. 793/93 a nariadenia Komisie (ES) č. 1488/94, smernice Rady 76/769/EHS a smerníc Komisie 91/155/EHS, 93/67/EHS, 93/105/ES a 2000/21/ES (1), a najmä na jeho článok 79,
   keďže:

               (1)

               V článku 79 nariadenia (ES) č. 1907/2006 sa stanovuje, že Rada má vymenovať jedného zástupcu z každého členského štátu za členov riadiacej rady Európskej chemickej agentúry (ďalej len „riadiaca rada“).

               (2)

               Rada svojím rozhodnutím z 13. mája 2015 (2) vymenovala 12 členov riadiacej rady.

               (3)

               Holandská vláda informovala Radu o svojom úmysle nahradiť holandského zástupcu riadiacej rady a predložila nomináciu nového zástupcu, ktorý by mal byť vymenovaný na obdobie do 31. mája 2017,

         PRIJALA TOTO ROZHODNUTIE:
   Článok 1
   Pán Hans Albert MEIJER, holandský štátny príslušník, narodený 19. septembra 1964, sa vymenúva za člena riadiacej rady Európskej chemickej agentúry ako náhrada za pána Johannesa Karela Barendu Henriho KWISTHOUTA na obdobie od 14. júla 2015 do 31. mája 2017.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 14. júla 2015

            Za Radu

            predseda

         P. GRAMEGNA

      (1)  Ú. v. EÚ L 396, 30.12.2006, s. 1.

      (2)  Rozhodnutie Rady z 13. mája 2013, ktorým sa vymenúvajú dvanásti členovia riadiacej rady Európskej chemickej agentúry (Ú. v. EÚ C 138, 17.5.2013, s. 14).


title: Rozhodnutie Rady (EÚ) 2015/1915 z 9. októbra 2015, ktorým sa vymenúvajú dvaja španielski členovia a traja španielski náhradníci Výboru regiónov

text:
               24.10.2015

               SK

               Úradný vestník Európskej únie

               L 280/26

         ROZHODNUTIE RADY (EÚ) 2015/1915
   z 9. októbra 2015,
   ktorým sa vymenúvajú dvaja španielski členovia a traja španielski náhradníci Výboru regiónov
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh španielskej vlády,
   keďže:

               (1)

               Rada prijala 26. januára 2015 rozhodnutie (EÚ) 2015/116 (1), 5. februára 2015 rozhodnutie (EÚ) 2015/190 (2) a 23. júna 2015 rozhodnutie (EÚ) 2015/994 (3), ktorými sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020.

               (2)

               V dôsledku skončenia funkčného obdobia pána Josého Ramóna BAUZÁ DÍAZA a pani Cristiny MAZASOVEJ PÉREZOVEJ-OLEAGOVEJ sa uvoľnili dve miesta členov Výboru regiónov.

               (3)

               V dôsledku skončenia funkčného obdobia pani Maríe DE DIEGOVEJ DURÁNTEZOVEJ, pána Estebana MASA PORTELLA a pani Inmaculady VALENCIOVEJ BAYÓNOVEJ sa uvoľnili tri miesta náhradníkov Výboru regiónov,

         PRIJALA TOTO ROZHODNUTIE:
   Článok 1
   Na zvyšný čas funkčného obdobia, ktoré trvá do 25. januára 2020, sa za členov Výboru regiónov vymenúvajú:

               —

               Da. Francina ARMENGOL I SOCIAS, Presidenta del Gobierno de las Islas Baleares,

               —

               Da. Rosa EVA DÍAZ TEZANOS, Vicepresidenta y Consejera de Universidades e Investigación, Medio Ambiente y Politica Social de la Comunidad de Cantabria.

         Článok 2
   Na zvyšný čas funkčného obdobia, ktoré trvá do 25. januára 2020, sa za náhradníkov Výboru regiónov vymenúvajú:

               —

               Da. María DE DIEGO DURÁNTEZ, Viceconsejera de Ordenación del Territorio y Relaciones Institucionales de la Comunidad de Castilla y León,

               —

               D. Marc PONS I PONS, Consejero de Presidencia del Gobierno de la Islas Baleares,

               —

               D. Juan José SOTA VERDIÓN, Consejero de Economía, Hacienda y Empleo de Cantabria.

         Článok 3
   Toto rozhodnutie nadobúda účinnosť dňom jeho prijatia.

      V Bruseli 9. októbra 2015

            Za Radu

            predseda

         J. ASSELBORN

      (1)  Ú. v. EÚ L 20, 27.1.2015, s. 42.

      (2)  Ú. v. EÚ L 31, 7.2.2015, s. 25.

      (3)  Ú. v. EÚ L 159, 25.6.2015, s. 70.


title: Rozhodnutie generálneho tajomníka Rady/vysokého predstaviteľa pre spoločnú zahraničnú a bezpečnostnú politiku z 25. júna 2001 o kódexe dobrého administratívneho správania pre Generálny sekretariát Rady Európskej únie a jeho zamestnancov v jeho profesionálnych vzťahoch s verejnosťou

text:
Dôležité právne oznámenie

|

32001D0705(01)

Úradný vestník C 189 , 05/07/2001 S. 0001 - 0004

		Rozhodnutie generálneho tajomníka Rady/vysokého predstaviteľa pre spoločnú zahraničnú a bezpečnostnú politikuz 25. júna 2001o kódexe dobrého administratívneho správania pre Generálny sekretariát Rady Európskej únie a jeho zamestnancov v jeho profesionálnych vzťahoch s verejnosťou(2001/C 189/01)GENERÁLNY TAJOMNÍK RADY EURÓPSKEJ ÚNIE,so zreteľom na Zmluvu o založení Európskeho spoločenstva, a najmä na jej článok 207 ods. 2,so zreteľom na rokovací poriadok Rady, a najmä ich článok 23,keďže:(1) Ustanovenia právnych predpisov spoločenstva o otvorenosti a prehľadnosti by mali byť plne dodržiavané v každodennej praxi Generálneho sekretariátu Rady (ďalej len "Generálny sekretariát").(2) Skúsenosti ukázali, že množstvo žiadostí o všeobecné informácie od občanov spadá mimo pôsobnosť pravidiel, ktoré riadia verejný prístup k dokumentom Rady ako je stanovené v nariadení (ES) č. 1049/2001 [1] Európskeho parlamentu a Rady z 30. mája 2001, ktoré sa týka verejného prístupu k dokumentom Európskeho parlamentu, Rady a Komisie.(3) Členom personálu by malo byť poskytnuté usmernenie v ich profesionálnych vzťahoch s verejnosťou,ROZHODOL TAKTO:Článok 1Týmto sa prijíma kódex dobrého správneho správania sa pre Generálny sekretariát Rady Európskej únie a jeho personál v jeho profesionálnych vzťahoch s verejnosťou. Tento kódex je obsiahnutý v prílohe.Článok 21. Cieľom tohto rozhodnutia a priloženého kódexu je uľahčiť zavádzanie práv a záväzkov vyplývajúcich zo zmlúv a aktov prijatých na ich uplatňovanie, bez vytvárania ďalších práv.2. Toto rozhodnutie nemôže mať väčšiu právnu silu ako ustanovenia Zmluvy o Európskej únii, Zmluvy o založení Európskeho spoločenstva, ustanovenia personálnych predpisov pre úradníkov a podmienok zamestnania iných zamestnancov Európskych spoločenstiev, nariadenia (ES) č. 1049/2001 Európskeho parlamentu a Rady alebo akéhokoľvek rozhodnutia prijatého Radou, ktoré sa týka verejného prístupu k dokumentom Rady.Článok 3V rámci Generálneho sekretariátu sú prijaté potrebné opatrenia na zabezpečenie toho, že toto rozhodnutie a priložený kódex:- sú uverejnené v Úradnom vestníku Európskych spoločenstiev, séria C, sú propagované v najväčšom možnom rozsahu a dané k dispozícii verejnosti prostredníctvom internetu;- sú dodržiavané členmi personálu.Článok 4Kódex dobrého správneho správania sa priložený k tomuto rozhodnutiu bude preskúmaný dva roky po dni nadobudnutia jeho účinnosti, na základe skúseností získaných pri jeho uplatňovaní.Článok 5Toto rozhodnutie nadobúda účinnosť 25. júna 2001.V Bruseli 25. júna 2001Generálny tajomník/Vysoký predstaviteľJavier Solana[1] Ú. v. ES L 145, 31.5.2001, s. 43.--------------------------------------------------PRÍLOHAKódex dobrého správneho správania sa pre Generálny sekretariát Rady Európskej únie a jeho personál v jeho profesionálnych vzťahoch s verejnosťouČlánok 1Všeobecné ustanovenia1. Členovia personálu, to znamená úradníci a iní zamestnanci Generálneho sekretariátu Rady, na ktorých sa vzťahujú personálne predpisy pre úradníkov Európskych spoločenstiev a podmienky zamestnania iných zamestnancov Európskych spoločenstiev (ďalej len "personálne predpisy"), vo ich profesionálnych vzťahoch s verejnosťou dodržiavajú ustanovenia stanovené v tomto kódexe dobrého správneho správania sa (ďalej len "kódex"). Osoby zamestnané na základe súkromných zmlúv, experti pridelení zo štátnych služieb a stážisti atď. pracujúci pre sekretariát Rady by sa ním mali tiež riadiť.2. Vzťahy medzi Generálnym sekretariátom Rady a jeho personálom sa riadia výlučne personálnymi predpismi.Článok 2Rozsah uplatňovaniaTento kódex stanovuje všeobecné princípy dobrého správneho správania sa vzťahujúce sa na členov personálu v ich vzťahoch s verejnosťou, okrem prípadov, keď sú tieto riadené osobitnými ustanoveniami, ako sú pravidlá týkajúce sa prístupu k dokumentom a postupy verejného výberového konania.Článok 3Zákaz diskrimináciePri zaoberaní sa žiadosťami a odpovedaní na otázky zabezpečia členovia personálu dodržiavanie princípu rovnakého zaobchádzania. S osobami v rovnakej situácii sa zaobchádza rovnakým spôsobom, ak nie je osobitné zaobchádzanie odôvodnené objektívnou povahou predmetnej záležitosti.Článok 4Poctivosť, lojálnosť a neutrálnosť1. Členovia personálu konajú poctivo a rozumne.2. Členovia personálu v ich profesionálnych vzťahoch s verejnosťou a v súlade s ich záväzkami (najmä tými uloženými článkom 11 personálnych predpisov) konajú za každých okolností v záujme Európskej únie a Rady a nedajú sa ovplyvniť osobnými alebo národnými ohľadmi ani politickým tlakom alebo zreteľným osobným právnym presvedčením.Článok 5ZdvorilosťČlenovia personálu konajú svedomito, korektne, zdvorilo a ústretovo. Pri odpovedaní na korešpondenciu alebo telefonické hovory alebo pri akomkoľvek inom profesionálnom styku s verejnosťou sa snažia byť čo najprospešnejší.Článok 6Poskytovanie informácií1. Členovia personálu poskytujú verejnosti požadované informácie, ktoré patria do oblasti, za ktorú sú zodpovední. Zabezpečia, aby boli informácie čo možno najjasnejšie a najzrozumiteľnejšie.2. Ak sa člen personálu z dôvodu dôvernosti a/alebo podľa uplatniteľných pravidiel (najmä článok 17 personálnych predpisov) domnieva, že nemôže prezradiť požadovanú informáciu, musí príslušnej osobe uviesť dôvody, pre ktoré nemôže byť taká informácia poskytnutá.3. Ak je požadovaný prístup k dokumentu Rady, uplatňujú sa osobitné ustanovenia týkajúce sa verejného prístupu k dokumentom.Článok 7Odpovedanie na listy v jazyku, ktorý používajú členovia verejnostiV súlade s článkom 21 Zmluvy o založení Európskeho spoločenstva, odpovedá Generálny sekretariát na listy v jazyku pôvodného listu, za predpokladu, že bol napísaný v jednom z úradných jazykov spoločenstva.Článok 8Telefonické hovory1. Pri odpovedaní na telefonický hovor predstavia členovia personálu seba a svoj úrad. Zistia tiež totožnosť volajúceho. Ak tomu nebránia dôvody dôvernosti, ako je uvedené v článku 6 ods. 2, poskytnú požadovanú informáciu alebo nasmerujú volajúceho na vhodný zdroj. Avšak v prípadoch nerozhodnosti, či môže byť tá informácia poskytnutá sa poradia so svojím nadriadeným alebo postúpia volajúcich k svojmu nadriadenému.2. Ak by bola ústna žiadosť o informáciu nepresná alebo zložitá, môže oslovený člen personálu požiadať príslušnú osobu, aby sformulovala žiadosť písomne.Článok 9Písomné odpovede a ich termíny1. Členovia personálu bezodkladne, a normálne do 15 dní po obdržaní, odpovedajú na všetky žiadosti o informácie adresované Generálnemu sekretariátu.2. Ak odôvodnená odpoveď nemôže byť poskytnutá v lehote uvedenej v odseku 1, zodpovedný člen personálu o tom bezodkladne informuje pisateľa. V tomto prípade dostane pisateľ čo najskôr definitívnu odpoveď.3. V odpovedi je uvedená funkcia a meno člena personálu zodpovedného za záležitosť.4. Odpoveď nemusí byť poskytnutá ak:- bolo obdržané nadmerné množstvo identických listov alebo žiadostí;- už bola poskytnutá odpoveď na tú istú žiadosť tej istej osobe;- má žiadosť nevhodnú povahu.5. Ak by písomná žiadosť spadala mimo oblasť pôsobnosti člena personálu, ktorý ju obdržal, je žiadosť bezodkladne postúpená na vybavenie príslušnému orgánu Generálneho sekretariátu.6. Ak je žiadosť nepresná alebo zložitá, môže člen personálu požiadať pisateľa, aby ju upresnil.7. Ak sa člen personálu domnieva, že žiadosť mala byť adresovaná inej inštitúcii, inému orgánu, inej organizácii alebo štátnej správe, je o tom člen verejnosti informovaný a žiadosť je okamžite postúpená príslušnej inštitúcii, orgánu alebo správe.Článok 10Žiadosti od médiíZa styk s médiami je zodpovedná Tlačová služba. Ak sa však žiadosti o informácie od médií týkajú technických záležitostí, ktoré spadajú do ich osobitnej oblasti zodpovednosti, môžu na ne členovia personálu odpovedať.Článok 11Ochrana údajov1. Členovia personálu, ktorí zaobchádzajú s osobnými údajmi jednotlivca, dodržiavajú ustanovenia stanovené v nariadení (ES) č. 45/2001 Európskeho parlamentu a Rady z 18. decembra 2000 o ochrane jednotlivcov vzhľadom na spracovanie osobných údajov inštitúciami a orgánmi Spoločenstva a o voľnom pohybe takých údajov [1].2. V súlade s týmto nariadením členovia personálu nespracovávajú osobné údaje na nelegitímne účely ani také údaje neodosielajú neoprávneným tretím stranám.[1] Ú. v. ES L 8, 12.1.2001, s. 1.--------------------------------------------------


title: Rozhodnutie Komisie z 26. júla 2002, ktorým sa ustanovuje skupina pre politiku rádiového frekvenčného spektraText s významom pre EHP.

text:
Dôležité právne oznámenie

|

32002D0622

Úradný vestník L 198 , 27/07/2002 S. 0049 - 0051

		Rozhodnutie Komisiez 26. júla 2002,ktorým sa ustanovuje skupina pre politiku rádiového frekvenčného spektra(Text s významom pre EHP)(2002/622/ES)KOMISIA EURÓPSKYCH SPOLOČENSTIEV,so zreteľom na o založení Európskeho spoločenstva,keďže:(1) Rozhodnutie Európskeho parlamentu a Rady č. 676/2002/ES zo 7. marca 2002 o regulačnom rámci pre politiku rádiového frekvenčného spektra v Európskom spoločenstve [1] (ďalej len "rozhodnutie o rádiovom frekvenčnom spektre"), vytvorilo politický a právny rámec v spoločenstve pre politiku rádiového frekvenčného spektra tak, aby bola zabezpečená koordinácia politických prístupov a prípadne harmonizované podmienky z hľadiska dostupnosti a efektívneho využívania rádiového spektra, ktoré sú potrebné na vytvorenie a fungovanie vnútorného trhu v takých politických oblastiach spoločenstva, ako sú elektronické komunikácie, doprava a výskum a vývoj.(2) Podľa rozhodnutia o rádiovom frekvenčnom spektre môže Komisia organizovať konzultácie, aby zohľadnila názory členských štátov, inštitúcií spoločenstva, priemyslu a všetkých zainteresovaných užívateľov rádiového spektra, komerčnej aj nekomerčnej povahy, ako aj ostatných zainteresovaných strán na technologický trh a regulačný vývoj, ktoré môžu súvisieť s využívaním rádiového spektra.(3) Mala by sa vytvoriť konzultačná skupina s názvom skupina pre politiku rádiového frekvenčného spektra (ďalej len "skupina"). Skupina by mala pomáhať a radiť Komisii pri problémoch týkajúcich sa politiky rádiového spektra, ako sú dostupnosť rádiového spektra, harmonizácia a prideľovanie rádiového spektra, poskytovanie informácií týkajúcich sa prideľovania, dostupnosti a využívania rádiového spektra, metód udeľovania práv na využívanie rádiového spektra, ďalšieho udeľovania, preloženia, hodnotenia a účinného využívania rádiového spektra ako aj ochrany ľudského zdravia.(4) Skupina by mala prispieť k rozvoju politiky rádiového spektra v spoločenstve, ktorá zohľadní nielen technické parametre ale aj ekonomické, politické, kultúrne, strategické, zdravotné a sociálne aspekty, ako aj rôzne potenciálne konfliktné potreby užívateľov rádiového spektra, z hľadiska dosiahnutia spravodlivej, nediskriminačnej a proporcionálnej vyváženosti.(5) Skupina by mala sústrediť vládnych expertov na vysokej úrovni z členských štátov a Komisie. V skupine by tiež mohli byť pozorovatelia a skupina by mohla pozývať iné osoby, aby sa v prípade potreby zúčastnili zasadaní vrátane regulátorov, úradov na ochranu hospodárskej súťaže, účastníkov trhu, užívateľských a spotrebiteľských skupín. Skupina by mala umožniť spoluprácu medzi členskými štátmi a Komisiou tak, aby to prispelo k rozvoju vnútorného trhu.(6) Ako ohnisko riešenia problémov politiky rádiového spektra v súvislosti so všetkými príslušnými politikami spoločenstva, by mala skupina udržiavať úzke väzby so špecifickými skupinami alebo výbormi ustanovenými na účely vykonávania odvetvových politík spoločenstva, vrátane dopravnej politiky, politiky vnútorného trhu pre rádiové zariadenia, audiovizuálnej politiky, politiky kozmického priestoru a komunikácií.(7) Rozhodnutie o rádiovom frekvenčnom spektre ustanovilo Výbor pre rádiové frekvenčné spektrum, ktorý má pomáhať Komisii pri vypracovaní záväzných vykonávacích opatrení vzhľadom na harmonizované podmienky pre dostupnosť a účinné využívanie rádiového frekvenčného spektra. Práca skupiny by sa nemala prekrývať s prácou výboru.(8) Aby boli zaručené účinné diskusie, každá národná delegácia v skupine by mala ku všetkým politikám, ktorých sa dotýka rádiové spektrum v týchto štátoch, zaujať konsolidované a koordinované národné stanovisko vo vzťahu nielen k vnútornému trhu ale aj k verejnému poriadku, verejnej bezpečnosti, politike civilnej ochrany a obrany, pretože rádiové spektrum na tieto účely môže ovplyvniť organizáciu rádiového spektra ako celku. V súčasnosti majú zodpovednosť za rôzne časti rádiového spektra rôzne vnútroštátne vládne úrady.(9) Využívanie rádiového spektra sa nezastaví na hraniciach, pristúpia ďalšie členské štáty a preto by mala byť skupina otvorená pre tieto štáty a štáty, ktoré sú členmi Európskeho hospodárskeho priestoru.(10) CEPT (Európska konferencia poštových a telekomunikačných správ, ktorá zahŕňa 44 európskych štátov) by mala byť ako pozorovateľ pozvaná k spolupráci v skupine, vzhľadom na dopad aktivít skupiny na rádiové spektrum na celoeurópskej úrovni a vzhľadom na technické posudky, ktoré má k dispozícii CEPT a jej pridružené orgány v oblasti správy rádiového spektra. Je tiež vhodné vypracovať také posudky na základe mandátov udelených podľa rozhodnutia o rádiovom frekvenčnom spektre, z hľadiska rozvoja technických vykonávacích opatrení v oblastiach prideľovania rádiového spektra a dostupnosti informácií. Vzhľadom na význam európskej normalizácie pre rozvoj vybavenia využívajúceho rádiové spektrum je rovnako dôležité, aby sa ako pozorovateľ pridružil Európsky inštitút pre telekomunikačné normy (ETSI),ROZHODLA TAKTO:Článok 1PredmetTýmto sa ustanovuje poradná skupina pre politiku rádiového spektra, nazývaná "skupina pre politiku rádiového frekvenčného spektra" (ďalej len "skupina").Článok 2CieleSkupina pomáha a radí Komisii pri problémoch týkajúcich sa politiky rádiového spektra, pri koordinácii politických prístupov a prípadne v oblasti harmonizovaných podmienok z hľadiska dostupnosti a účinného využívanie rádiového spektra, potrebných na vytvorenie a fungovanie vnútorného trhu.Článok 3ČlenstvoSkupina je zložená z jedného vládneho experta na vysokej úrovni z každého členského štátu, ako aj zo zástupcu Komisie na vysokej úrovni.Komisia zabezpečí pre skupinu sekretariát.Článok 4Postup práceNa žiadosť Komisie alebo zo vlastnej iniciatívy skupina prijme stanoviská adresované Komisii na základe konsenzu, alebo ak to nie je možné, na základe jednoduchej väčšiny, pričom každý člen má jeden hlas okrem Komisie, ktorá nehlasuje. K prijatému stanovisku sa priložia nesúhlasné stanoviská. Pozorovatelia sa môžu zúčastniť na rokovaniach, ale nie sú oprávnení hlasovať.Skupina si zo svojich členov zvolí predsedu. Komisia môže organizovať prácu skupiny do podskupín a prípadne do expertných pracovných skupín.Komisia zvoláva zasadania skupiny prostredníctvom sekretariátu po dohode s predsedom. Skupina na návrh komisie prijme svoj rokovací poriadok na základe konsenzu alebo ak sa konsenzus nedosiahne, na základe dvojtretinovej väčšiny hlasov, pričom každý členský štát má jeden hlas a tento poriadok podlieha schváleniu komisie.Skupina môže pozvať pozorovateľov, vrátane pozorovateľov zo štátov EHP a tých štátov, ktoré sa uchádzajú o členstvo v Európskej únii, ako aj pozorovateľov z Európskeho parlamentu, CEPT a ETSI, aby sa zúčastnili zasadaní a môže vypočuť expertov a zainteresované strany.Článok 5PoradySkupina otvoreným a transparentným spôsobom vykonáva obsiahle a včasné porady s účastníkmi trhu, spotrebiteľmi a konečnými užívateľmi.Článok 6DôvernosťBez dopadu na ustanovenia článku 287 zmluvy, keď Komisia príslušné osoby informuje, že požadované stanovisko alebo vznesená otázka je dôvernej povahy, členovia skupiny ako aj pozorovatelia a akékoľvek iné zúčastnené osoby nesmú prezradiť informácie, ktoré získali počas práce skupiny, jej podskupín alebo expertných pracovných skupín. Komisia môže v takých prípadoch rozhodnúť, že na rokovaní skupiny sa môžu zúčastniť len členovia skupiny.Článok 7Nadobudnutie účinnostiToto rozhodnutie nadobúda účinnosť po jeho uverejnení v Úradnom vestníku Európskych spoločenstiev.Skupina zaháji svoju prácu dňom nadobudnutia účinnosti tohto rozhodnutia.V Bruseli 26. júla 2002.Za KomisiuErkki Liikanenčlen Komisie[1] Ú. v. ES L 108, 24.4.2002, s. 1.--------------------------------------------------


title: Rozhodnutie Rady (EÚ) 2016/1830 z 11. októbra 2016 o uzavretí pozmeňujúceho protokolu k Dohode medzi Európskym spoločenstvom a Monackým kniežatstvom ustanovujúcej opatrenia rovnocenné tým, ktoré sú ustanovené v smernici Rady 2003/48/ES, v mene Európskej únie

text:
               18.10.2016

               SK

               Úradný vestník Európskej únie

               L 280/1

         ROZHODNUTIE RADY (EÚ) 2016/1830
   z 11. októbra 2016
   o uzavretí pozmeňujúceho protokolu k Dohode medzi Európskym spoločenstvom a Monackým kniežatstvom ustanovujúcej opatrenia rovnocenné tým, ktoré sú ustanovené v smernici Rady 2003/48/ES, v mene Európskej únie
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 115 v spojení s jej článkom 218 ods. 6 druhým pododsekom písm. b) a článkom 218 ods. 8 druhým pododsekom,
   so zreteľom na návrh Európskej komisie,
   so zreteľom na stanovisko Európskeho parlamentu (1),
   keďže:

               (1)

               V súlade s rozhodnutím Rady (EÚ) 2016/1392 (2) bol pozmeňujúci protokol k Dohode medzi Európskym spoločenstvom a Monackým kniežatstvom ustanovujúcej opatrenia rovnocenné tým, ktoré sú ustanovené v smernici Rady 2003/48/ES (ďalej len „pozmeňujúci protokol“) podpísaný 12. júla 2016 s výhradou jeho uzavretia k neskoršiemu dátumu.

               (2)

               Text pozmeňujúceho protokolu, ktorý je výsledkom týchto rokovaní, náležite zohľadňuje smernice na rokovania, ktoré vydala Rada, keďže umožňuje zosúladiť Dohodu medzi Európskym spoločenstvom a Monackým kniežatstvom ustanovujúcu opatrenia rovnocenné tým, ktoré sú ustanovené v smernici Rady 2003/48/ES (3) (ďalej len „dohoda“) s najnovším vývojom na medzinárodnej úrovni v oblasti automatickej výmeny informácií, konkrétne s „globálnym štandardom pre automatickú výmenu informácií o finančných účtoch v daňových záležitostiach“, ktorý vypracovala Organizácia pre hospodársku spoluprácu a rozvoj (OECD). Únia, členské štáty a Monacké kniežatstvo sa na práci Globálneho fóra OECD aktívne podieľali s cieľom podporiť vypracovanie a vykonávanie globálneho štandardu. Znenie dohody zmenenej pozmeňujúcim protokolom tvorí právny základ pre vykonávanie globálneho štandardu vo vzťahoch medzi Úniou a Monackým kniežatstvom.

               (3)

               V súlade s článkom 28 ods. 2 nariadenia Európskeho parlamentu a Rady (ES) č. 45/2001 (4) sa uskutočnili konzultácie s európskym dozorným úradníkom pre ochranu údajov.

               (4)

               Pozmeňujúci protokol by sa mal schváliť,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje pozmeňujúci protokol k Dohode medzi Európskym spoločenstvom a Monackým kniežatstvom ustanovujúcej opatrenia rovnocenné tým, ktoré sú ustanovené v smernici Rady 2003/48/ES (5).
   Článok 2
   Predseda Rady vykoná v mene Únie oznámenie stanovené v článku 2 ods. 1 pozmeňujúceho protokolu (6).
   Článok 3
   Toto rozhodnutie nadobúda účinnosť dňom jeho prijatia.

      V Luxemburgu 11. októbra 2016

            Za Radu

            predseda

         P. KAŽIMÍR

      (1)  Stanovisko z 23. júna 2016 (zatiaľ neuverejnené v úradnom vestníku).

      (2)  Rozhodnutie Rady (EÚ) 2016/1392 z 12. júla 2016 o podpise a predbežnom vykonávaní pozmeňujúceho protokolu k Dohode medzi Európskym spoločenstvom a Monackým kniežatstvom ustanovujúcej opatrenia rovnocenné s tými, ktoré sú ustanovené v smernici Rady 2003/48/ES, v mene Európskej únie ( Ú. v. EÚ L 225, 19.8.2016, s. 1).

      (3)  Ú. v. EÚ L 19, 21.1.2005, s. 55.

      (4)  Nariadenie Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi spoločenstva a o voľnom pohybe takýchto údajov (Ú. v. ES L 8, 12.1.2001, s. 1).

      (5)  Text pozmeňujúceho protokolu bol uverejnený v Ú. v. EÚ L 225, 19.8.2016, s. 3, spolu s rozhodnutím o jeho podpise a predbežnom vykonávaní.

      (6)  Dátum nadobudnutia platnosti pozmeňujúceho protokolu uverejní Generálny sekretariát Rady v Úradnom vestníku Európskej únie.


title: Rozhodnutie Európskeho parlamentu (EÚ) 2016/1524 z 28. apríla 2016 o účtovnej závierke Európskeho úradu pre bezpečnosť potravín za rozpočtový rok 2014

text:
               14.9.2016

               SK

               Úradný vestník Európskej únie

               L 246/258

         ROZHODNUTIE EURÓPSKEHO PARLAMENTU (EÚ) 2016/1524
   z 28. apríla 2016
   o účtovnej závierke Európskeho úradu pre bezpečnosť potravín za rozpočtový rok 2014
   EURÓPSKY PARLAMENT,

               —

               so zreteľom na konečnú ročnú účtovnú závierku Európskeho úradu pre bezpečnosť potravín za rozpočtový rok 2014,

               —

               so zreteľom na správu Dvora audítorov o overení ročnej účtovnej závierky Európskeho úradu pre bezpečnosť potravín za rozpočtový rok 2014 spolu s odpoveďami úradu (1),

               —

               so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2014 v súlade s článkom 287 Zmluvy o fungovaní Európskej únie,

               —

               so zreteľom na odporúčanie Rady z 12. februára 2016 o udelení absolutória úradu za plnenie rozpočtu za rozpočtový rok 2014 (05584/2016 – C8-0074/2016),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Európskeho parlamentu a Rady (ES) č. 178/2002 z 28. januára 2002, ktorým sa ustanovujú všeobecné zásady a požiadavky potravinového práva, zriaďuje Európsky úrad pre bezpečnosť potravín a stanovujú postupy v záležitostiach bezpečnosti potravín (4), a najmä na jeho článok 44,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5),

               —

               so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (6), a najmä na jeho článok 108,

               —

               so zreteľom na článok 94 a prílohu V k rokovaciemu poriadku,

               —

               so zreteľom na správu Výboru pre kontrolu rozpočtu a stanovisko Výboru pre životné prostredie, verejné zdravie a bezpečnosť potravín (A8-0086/2016),

               1.

               berie na vedomie, že konečná ročná účtovná závierka Európskeho úradu pre bezpečnosť potravín sa nachádza v prílohe ku správe Dvora audítorov;

               2.

               schvaľuje účtovnú závierku Európskeho úradu pre bezpečnosť potravín za rozpočtový rok 2014;

               3.

               poveruje svojho predsedu, aby postúpil toto rozhodnutie výkonnému riaditeľovi Európskeho úradu pre bezpečnosť potravín, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 409, 9.12.2015, s. 160.

      (2)  Pozri poznámku pod čiarou č. 1.

      (3)  Ú. v. EÚ L 298, 26.10.2012, s. 1.

      (4)  Ú. v. ES L 31, 1.2.2002, s. 1.

      (5)  Ú. v. ES L 357, 31.12.2002, s. 72.

      (6)  Ú. v. EÚ L 328, 7.12.2013, s. 42.


title: Rozhodnutie Politického a bezpečnostného výboru (SZBP) 2017/1175 z 26. júna 2017 o prijatí príspevku tretieho štátu na vojenskú výcvikovú misiu Európskej únie v rámci SBOP v Stredoafrickej republike (EUTM RCA) (EUTM RCA/3/2017)

text:
               1.7.2017

               SK

               Úradný vestník Európskej únie

               L 170/93

         ROZHODNUTIE POLITICKÉHO A BEZPEČNOSTNÉHO VÝBORU (SZBP) 2017/1175
   z 26. júna 2017
   o prijatí príspevku tretieho štátu na vojenskú výcvikovú misiu Európskej únie v rámci SBOP v Stredoafrickej republike (EUTM RCA) (EUTM RCA/3/2017)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 38 tretí odsek,
   so zreteľom na rozhodnutie Rady (SZBP) 2016/610 z 19. apríla 2016 o vojenskej výcvikovej misii Európskej únie v rámci SBOP v Stredoafrickej republike (EUTM RCA) (1),
   keďže:

               (1)

               Rada podľa článku 8 ods. 2 rozhodnutia (SZBP) 2016/610 poverila Politický a bezpečnostný výbor (PBV), aby prijal príslušné rozhodnutia o prijatí navrhovaných príspevkov tretích štátov na misiu EUTM RCA.

               (2)

               V nadväznosti na odporúčania veliteľa misie EÚ a Vojenského výboru Európskej únie týkajúce sa príspevku Bosny a Hercegoviny by sa príspevok Bosny a Hercegoviny mal prijať a mal by sa považovať za významný.

               (3)

               V súlade s článkom 5 Protokolu č. 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na vypracovaní a vykonávaní rozhodnutí a opatrení Únie s obrannými dôsledkami. V dôsledku toho sa Dánsko nezúčastňuje na prijatí tohto rozhodnutia, nie je ním viazané, ani nepodlieha jeho uplatňovaniu,

         PRIJAL TOTO ROZHODNUTIE:
   Článok 1
   1.   Príspevok Bosny a Hercegoviny na vojenskú výcvikovú misiu Európskej únie v rámci SBOP v Stredoafrickej republike (EUTM RCA) sa prijíma a považuje sa za významný.
   2.   Bosna a Hercegovina je oslobodená od finančných príspevkov do rozpočtu misie EUTM RCA.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 26. júna 2017

            Za Politický a bezpečnostný výbor

            predseda

         M. STEVENS

      (1)  Ú. v. EÚ L 104, 20.4.2016, s. 21.


title: Rozhodnutie Rady 2014/685/SZBP z  29. septembra 2014 , ktorým sa mení jednotná akcia 2008/124/SZBP o misii Európskej únie na podporu právneho štátu v Kosove, EULEX KOSOVO

text:
               30.9.2014

               SK

               Úradný vestník Európskej únie

               L 284/51

         ROZHODNUTIE RADY 2014/685/SZBP
   z 29. septembra 2014,
   ktorým sa mení jednotná akcia 2008/124/SZBP o misii Európskej únie na podporu právneho štátu v Kosove (1), EULEX KOSOVO
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 28, článok 42 ods. 4 a článok 43 ods. 2,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada 4. februára 2008 prijala jednotnú akciu 2008/124/SZBP (2).

               (2)

               Rada 8. júna 2010 prijala rozhodnutie 2010/322/SZBP (3), ktorým sa jednotná akcia 2008/124/SZBP zmenila a predĺžila o dva roky do 14. júna 2012.

               (3)

               Rada 5. júna 2012 prijala rozhodnutie 2012/291/SZBP (4), ktorým sa jednotná akcia 2008/124/SZBP zmenila a predĺžila o dva roky do 14. júna 2014.

               (4)

               Rada 12. júna 2014 prijala rozhodnutie 2014/349/SZBP (5), ktorým sa jednotná akcia 2008/124/SZBP mení a predlžuje o dva roky do 14. júna 2016 a ktorým sa ustanovuje nová finančná referenčná suma na obdobie od 15. júna 2014 do 14. októbra 2014.

               (5)

               Jednotná akcia 2008/124/SZBP by sa mala zmeniť, aby sa ustanovila nová finančná referenčná suma, ktorá sa bude vzťahovať na obdobie od 15. októbra 2014 do 14. júna 2015.

               (6)

               Misia EULEX KOSOVO by v rámci svojho mandátu a v súlade so závermi Politického a bezpečnostného výboru z 2. septembra 2014 mala podporovať aj trestnoprávne súdne konania postúpené do členských štátov, a to po uzavretí všetkých nevyhnutných právnych dohôd upravujúcich všetky fázy týchto konaní.

               (7)

               Misia EULEX KOSOVO sa uskutoční v kontexte situácie, ktorá sa môže zhoršiť a mohla by ohroziť splnenie cieľov vonkajšej činnosti Únie stanovených v článku 21 zmluvy.

               (8)

               Jednotná akcia 2008/124/SZBP by sa preto mala zodpovedajúcim spôsobom zmeniť,

         PRIJALA TOTO ROZHODNUTIE:
   Článok 1
   Jednotná akcia 2008/124/SZBP sa týmto mení takto:

               1.

               Vkladá sa tento článok:
               „Článok 3a
               Postúpené súdne konania
               1.   Aby sa v súlade s článkom 3 písm. a) a d) naplnil mandát misie EULEX KOSOVO vrátane jej výkonných právomocí, misia podporuje súdne konania postúpené do členských štátov s cieľom vyšetriť obvinenia a rozhodnúť o obvineniach zo spáchania trestných činov vznesených na základe vyšetrovania tvrdení, ktoré sa objavili v správe nazvanej Neľudské zaobchádzanie s osobami a nelegálne obchodovanie s ľudskými orgánmi v Kosove, ktorú 12. decembra 2010 uverejnil osobitný spravodajca Výboru pre právne záležitosti a ľudské práva Rady Európy.
               2.   Sudcovia a prokurátori zodpovední za konania sú pri vykonávaní svojich povinností úplne nezávislí a samostatní.“

               2.

               V článku 8 ods. 2 sa dopĺňa táto veta:
               „Sudcovia a prokurátori misie EULEX KOSOVO dosahujú najvyššiu odbornú kvalifikáciu, ktorú si vyžaduje úroveň alebo zložitosť vecí, o ktorých majú rozhodovať, a menujú sa na základe nezávislého výberového konania.“

               3.

               V článku 16 ods. 1 sa posledný pododsek nahrádza takto:
               „Finančná referenčná suma určená na pokrytie výdavkov misie EULEX KOSOVO od 15. októbra 2014 do 14. júna 2015 je 55 820 000 EUR.
               O finančnej referenčnej sume na nasledujúce obdobie pre misiu EULEX KOSOVO rozhodne Rada.“

               4.

               V článku 18 sa dopĺňa tento odsek:
               „5.   Oprávnenie udelené vysokému predstaviteľovi na sprístupňovanie utajovaných skutočností a dokumentov EÚ vyhotovených na účely misie EULEX KOSOVO tretím stranám a príslušným miestnym orgánom podľa odsekov 1 a 2 sa nevzťahuje na zozbierané informácie alebo dokumenty vytvorené na účely súdnych konaní vedených v rámci mandátu misie EULEX KOSOVO. Táto skutočnosť nebráni sprístupňovaniu informácií, ktoré nemajú citlivý charakter a ktoré sa týkajú administratívnej organizácie alebo efektívnosti konaní.“

               5.

               V článku 20 sa druhý odsek nahrádza takto:
               „Jej účinnosť uplynie 14. júna 2016. Rada na návrh vysokého predstaviteľa a berúc do úvahy doplnkové zdroje financovania ako aj príspevky od ostatných partnerov prijme potrebné rozhodnutia s cieľom zabezpečiť účinnosť mandátu misie EULEX KOSOVO na podporu postúpených súdnych konaní uvedených v článku 3a a súvisiacich potrebných finančných prostriedkov až do uzavretia týchto súdnych konaní.“

         Článok 2
   Toto rozhodnutie nadobúda účinnosť dňom jeho prijatia.

      V Bruseli 29. septembra 2014

            Za Radu

            predseda

         S. GOZI

      (1)  Týmto označením nie sú dotknuté pozície k otázke štatútu a označenie je v súlade s rezolúciou BR OSN 1244(1999) a so stanoviskom Medzinárodného súdneho dvora (ICJ) k vyhláseniu nezávislosti Kosova.

      (2)  Jednotná akcia Rady 2008/124/SZBP zo 4. februára 2008 o misii Európskej únie na podporu právneho štátu v Kosove, EULEX KOSOVO (Ú. v. EÚ L 42, 16.2.2008, s. 92).

      (3)  Rozhodnutie Rady 2010/322/SZBP z 8. júna 2010, ktorým sa mení a dopĺňa a predlžuje jednotná akcia 2008/124/SZBP o misii Európskej únie na podporu právneho štátu v Kosove, EULEX KOSOVO (Ú. v. EÚ L 145, 11.6.2010, s. 13).

      (4)  Rozhodnutie Rady 2012/291/SZBP z 5. júna 2012, ktorým sa mení, dopĺňa a predlžuje jednotná akcia 2008/124/SZBP o misii Európskej únie na podporu právneho štátu v Kosove, EULEX KOSOVO (Ú. v. EÚ L 146, 6.6.2012, s. 46).

      (5)  Rozhodnutie Rady 2014/349/SZBP z 12. júna 2014, ktorým sa mení jednotná akcia 2008/124/SZBP o misii Európskej únie na podporu právneho štátu v Kosove, EULEX KOSOVO (Ú. v. EÚ L 174, 13.6.2014, s. 42).